**การจัดซื้อยาและการจัดทำแผนการจัดซื้อยา**

|  |  |  |
| --- | --- | --- |
| **หลักเกณฑ์** | **วิธีการจัดซื้อ** | **แนวทางการจัดทำแผนการจัดซื้อจัดจ้างประจำปี** |
| 1. ยาในบัญชียาหลักแห่งชาติ/เวชภัณฑ์ที่มิใช่ยาซึ่งองค์การเภสัชกรรม (GPO) หรือสภากาชาดไทยได้ผลิตออกจำหน่าย และราคาไม่สูงกว่าราคากลางที่คณะกรรมการพัฒนาระบบยาแห่งชาติหรือกระทรวงสาธารณสุขกำหนด และสามารถผลิตจำหน่ายให้หน่วยงานของรัฐได้ทันกำหนดตามที่หน่วยงานของรัฐได้แจ้งแผนประจำปีล่วงหน้า | - ไม่ว่าจะใช้เงินงบประมาณจำนวนเท่าใด ต้องซื้อจาก GPO หรือสภากาชาดไทย โดยวิธีเฉพาะเจาะจงตาม พ.ร.บ. มาตรา 56(2)(ซ) ประกอบกฎกระทรวงกำหนดพัสดุที่รัฐต้องการส่งเสริมหรือสนับสนุนฯ หมวด 6 พัสดุส่งเสริมสุขภาพและสาธารณสุข ข้อ 18(2) ประกอบข้อ 20 และหนังสือ ด่วนที่สุด ที่ กค (กวจ) 0405.2/ว 398 ลงวันที่ 12 ตุลาคม 2560 ข้อ 2  *- คณะกรรมการวินิจฉัยกำหนดหลักเกณฑ์เพิ่มเติมว่า การจัดซื้อครั้งหนึ่งที่มีวงเงินไม่เกิน 500,000 บาท จะใช้วิธีเฉพาะเจาะจงตาม พ.ร.บ. มาตรา 56(2)(ข) ประกอบกฎกระทรวงกำหนดวงเงินการจัดซื้อจัดจ้างพัสดุโดยวิธีเฉพาะเจาะจงฯ ข้อ 1 ก็ได้ (หนังสือ ด่วนที่สุด ที่ กค (กวจ) 0405.2/ว 123 ลงวันที่ 9 มีนาคม 2561)* | - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง  *- ได้รับยกเว้นไม่ต้องประจัดทำและประกาศเผยแพร่แผนการจัดซื้อตามพ.ร.บ. มาตรา 11(2)* |
| 2. ยาในบัญชียาหลักแห่งชาติ/เวชภัณฑ์ที่มิใช่ยาซึ่ง GPO ไม่ได้ผลิตแต่มีจำหน่าย | - จะซื้อจาก GPO หรือผู้ขายรายใดก็ได้  - อาจดำเนินการโดยวิธีประกาศเชิญชวนทั่วไป หรือวิธีคัดเลือก หรือวิธีเฉพาะเจาะจง ตาม พ.ร.บ. มาตรา 56(2)(ซ) ประกอบกฎกระทรวงกำหนดพัสดุที่รัฐต้องการส่งเสริมหรือสนับสนุนฯ หมวด 6 พัสดุส่งเสริมสุขภาพและสาธารณสุข ข้อ 18(2) ประกอบข้อ 21 และหนังสือ ด่วนที่สุด ที่ กค (กวจ) 0405.2/ว 398 ลงวันที่ 12 ตุลาคม 2560 ข้อ 3  *- คณะกรรมการวินิจฉัยกำหนดหลักเกณฑ์เพิ่มเติมว่า การจัดซื้อครั้งหนึ่งที่มีวงเงินไม่เกิน 500,000 บาท จะใช้วิธีเฉพาะเจาะจงตาม พ.ร.บ. มาตรา 56(2)(ข) ประกอบกฎกระทรวงกำหนดวงเงินการจัดซื้อจัดจ้างพัสดุโดยวิธีเฉพาะเจาะจงฯ ข้อ 1 ก็ได้ (หนังสือ ด่วนที่สุด ที่ กค (กวจ) 0405.2/ว 123 ลงวันที่ 9 มีนาคม 2561)* | - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง  *- ได้รับยกเว้นไม่ต้องประจัดทำและประกาศเผยแพร่แผนการจัดซื้อตามพ.ร.บ. มาตรา 11(2)* |
| 3. ยา generic name/เวชภัณฑ์ที่มิใช่ยาซึ่งได้ขึ้นบัญชีนวัตกรรมไทย และ GPO หรือสภากาชาดไทยมิได้ผลิตออกจำหน่าย | - ให้ซื้อจากผู้ที่ได้ขึ้นบัญชีนวัตกรรมไม่น้อยกว่าร้อยละ 30 ของเงินงบประมาณค่าจัดซื้อยาหรือเวชภัณฑ์ที่มิใช่ยาซึ่งได้ขึ้นบัญชีนวัตกรรมไทยตามบัญชีรายการยาและเวชภัณฑ์ที่มิใช่ยาของหน่วยงานนั้นๆ โดยใช้วิธีเฉพาะเจาะจงตาม พ.ร.บ. มาตรา 56(2)(ซ) ประกอบกฎกระทรวงกำหนดพัสดุที่รัฐต้องการส่งเสริมหรือสนับสนุนฯ หมวด 6 พัสดุส่งเสริมสุขภาพและสาธารณสุข ข้อ 18(4) ประกอบข้อ 22 และหนังสือ ด่วนที่สุด ที่ กค (กวจ) 0405.2/ว 398 ลงวันที่ 12 ตุลาคม 2560  *- คณะกรรมการวินิจฉัยกำหนดหลักเกณฑ์เพิ่มเติมว่า การจัดซื้อครั้งหนึ่งที่มีวงเงินไม่เกิน 500,000 บาท จะใช้วิธีเฉพาะเจาะจงตาม พ.ร.บ. มาตรา 56(2)(ข) ประกอบกฎกระทรวงกำหนดวงเงินการจัดซื้อจัดจ้างพัสดุโดยวิธีเฉพาะเจาะจงฯ ข้อ 1 ก็ได้ (หนังสือ ด่วนที่สุด ที่ กค (กวจ) 0405.2/ว 123 ลงวันที่ 9 มีนาคม 2561)* | - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง  *- ได้รับยกเว้นไม่ต้องประจัดทำและประกาศเผยแพร่แผนการจัดซื้อตามพ.ร.บ. มาตรา 11(2)* |
| 4. ยาที่มีจำหน่ายรายเดียว (Monopoly) | - กรณที่มีวงเงินไม่เกิน 5 แสนก็สามารถซื้อโดยวิธีเฉพาะเจาะจงตามมาตรา 56(2)(ข) ประกอบกฎกระทรวงกำหนดวงเงินการซื้อหรือจ้างพัสดุโดยวิธีเฉพาะเจาะจงฯ ข้อ 1 ได้ ซึ่งจะได้รับยกเว้นไม่ต้องจัดทำแผนการจัดซื้อตาม พ.ร.บ. มาตรา 11(2) ประกอบกฎกระทรวงดังกล่าว และหนังสือ ด่วนที่สุด ที่ กค 0405.4/ว 322 ลงวันที่ 24 สิงหาคม 2560 ข้อ 2.1  - กรณีที่มีวงเงินเกิน 5 แสนบาท สามารถดำเนินการได้โดยวิธีเฉพาะเจาะจง พ.ร.บ. มาตรา 56(2)(ค) | - ได้รับยกเว้นไม่ต้องจัดทำแผนการจัดซื้อตาม พ.ร.บ. มาตรา 11(2) ประกอบกฎกระทรวงกำหนดวงเงินการจัดซื้อจัดจ้างพัสดุโดยวิธีเฉพาะเจาะจงฯ ข้อ 1 และหนังสือ ด่วนที่สุด ที่ กค 0405.4/ว 322 ลงวันที่ 24 สิงหาคม 2560 ข้อ 2.1  - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง |
| 5. ยา Doxazosin หรือ Caciumcarbonate และมีวงเงินที่จะซื้อเกิน 5 แสนบาท | ให้ซื้อโดยวิธีประกาศเชิญชวนทั่วไปโดยวิธี e-market ตามพ.ร.บ. มาตรา 55(1) ประกอบมาตรา 56 วรรคหนึ่ง | - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง |
| 6. ยานอกเหนือจากข้อ 1-5 และมีวงเงินที่จะซื้อไม่เกิน 5 แสนบาท | สามารถซื้อโดยวิธีเฉพาะเจาะจงตามมาตรา 56(2)(ข) ประกอบกฎกระทรวงกำหนดวงเงินการซื้อหรือจ้างพัสดุโดยวิธีเฉพาะเจาะจงฯ ข้อ 1 ได้ | ได้รับยกเว้นไม่ต้องจัดทำแผนการจัดซื้อตาม พ.ร.บ. มาตรา 11(2) ประกอบกฎกระทรวงกำหนดวงเงินการจัดซื้อจัดจ้างพัสดุโดยวิธีเฉพาะเจาะจงฯ ข้อ 1 และหนังสือ ด่วนที่สุด ที่ กค 0405.4/ว 322 ลงวันที่ 24 สิงหาคม 2560 ข้อ 2.1 |
| 7. ยานอกเหนือจากข้อ 1-5 และมีวงเงินที่จะซื้อเกิน 5 แสนบาท | ต้องจัดซื้อโดยวิธีประกาศเชิญชวนทั่วไปโดยวิธี e-bidding ตามพ.ร.บ. มาตรา 55(1) ประกอบมาตรา 56 วรรคหนึ่ง | - หากสามารถทำสัญญาจะซื้อจะขายแบบราคาคงที่ไม่จำกัดปริมาณได้ ให้ทำแผนการจัดซื้อแผนเดียว  - หากไม่อาจทำสัญญาจะซื้อจะขายแบบราคาคงที่ไม่จำกัดปริมาณได้ สามารถทำแผนการจัดซื้อตามการจัดซื้อในแต่ละครั้ง |

ณัฐชนน ศิริพงษ์สุรภา

ตุลาคม/พฤศจิกายน 2560

มีนาคม 2561